**AKCIONI PLAN ZA BORBU PROTIV KORUPCIJE**

**JU OŠ “\_\_\_\_\_\_\_\_\_” \_\_\_\_\_\_\_\_**

**\_\_\_\_\_\_\_\_\_\_\_, \_\_\_\_\_\_\_\_\_ 2022. godine**

**Sadržaj**

[1 Uvod 1](#_Toc107914160)

[2 Načela 3](#_Toc107914161)

[3 Vizija 3](#_Toc107914162)

[4 Opći i strateški cilj 4](#_Toc107914163)

[5 Nadležnosti Škole 4](#_Toc107914164)

[6 Rizici u implementaciji Plana za borbu protiv korupcije 5](#_Toc107914165)

[7 Preporuke 5](#_Toc107914166)

[8 Finansijska sredstva za implementaciju Plana za borbu protiv korupcije 5](#_Toc107914167)

[9 Vremenski okvir Plana za borbu protiv korupcije 5](#_Toc107914168)

[10 Monitoring implementacije Plana za borbu protiv korupcije 6](#_Toc107914169)

11 Akcioni plan za provodjenje Plana za borbu protiv korupcije……………………………..6

# Uvod

Korupcija je štetna društvena pojava koja narušava temeljne društvene vrijednosti. Ekonomski gledano, korupcija vodi osiromašenju nacionalnog bogatstva. Svjetska banka identifikovala je korupciju kao jednu od najvećih prepreka ekonomskog i društvenog razvoja. Ona narušava razvoj tako što narušava vladavinu zakona, te oslabljuje institucionalne temelje od kojih zavisi ekonomski rast.

Ne postoji društvo koje prihvata i opravdava zloupotrebu položaja i ovlaštenja, kao ni društvo koje smatra opravdanim da se javna služba ili politički položaj koristi za lično bogaćenje. Korupcija usporava ekonomski napredak, osiromašuje državni budžet, odbija vanjske investicije, pridonosi opštem nezadovoljstvu građana, te stvara sve veću socijalnu nejednakost.

Zakon o Agenciji za prevenciju korupcije i koordinaciju borbe protiv korupcije („Službeni glasnik Bosne i Hercegovine“ br: 103/09 i 58/13), definisao je da je korupcija svaka zloupotreba moći povjerena javnom službeniku ili licu na političkom položaju, državnoj, entitetskoj, kantonalnoj razini, razini Brčko Distrikta Bosne i Hercegovine, gradskoj ili općinskoj razini, koja može dovesti do privatne koristi.

Korupcija može uključivati izravno ili neizravno zahtijevanje, nuđenje, davanje ili prihvaćanje mita ili neke druge nedopuštene prednosti ili njezinu mogućnost, kojima se narušava odgovarajuće obavljanje bilo kakve dužnosti ili ponašanja očekivanih od primaoca mita.

Zbog svega naprijed navedenog od velike je važnosti jačanje integriteta, odgovornosti i transparentnosti u radu tijela državne vlasti i s tim u vezi, jačanje povjerenja građana u državne institucije. Naime, pretpostavka za uspješnu borbu protiv korupcije je provođenje sveobuhvatnih političkih, institucionalnih i društvenih reformi.

U cilju prevencije i suzbijanja korupcije, Tim za prevenciju korupcije Vlade Tuzlanskog kantona, obavljajući aktivnosti iz svoje nadležnosti, sačinio je prijedlog Strategije za borbu protiv korupcije 2021-2024. godina (u daljem tekstu: Strategija), kao i prateći Akcioni plan za njeno provođenje (u daljem tesktu: Akcioni plan).

Vlada Tuzlanskog kantona Strategiju i prateći Akcioni plan usvojila je kao svoje opredjeljenje. Odlukom Vlade Tuzlanskog kantona broj: 02/1-04-9945/21 od 18.05.2021. godine utvrđen je prijedlog Strategije za borbu protiv korupcije 2021. - 2024. i Akcioni plan za provođenje Strategije za borbu protiv korupcije 2021. – 2024., a Odlukom Skupštine Tuzlanskog kantona broj: 01-02-336-4/21 od 23.06.2021. godine usvojena je Strategija za borbu protiv korupcije 2021. - 2024. i Akcioni plan za provođenje Strategije za borbu protiv korupcije 2021. – 2024. kojom se zaduženi svi organi uprave i druge institucije Tuzlanskog kantona da urade svoje akcione planove borbe protiv korupcije i iste usklade sa navedenom Strategijom.

U samom koncipiranju Strategije primijenjen je tzv. integrirani pristup, tretiranjem svih važnih oblasti borbe protiv korupcije - prevencije, represije i koordinacije. To podrazumijeva utemeljenost antikorupcijskih aktivnosti na činjenicama, te takav pristup odlikuju transparentnost, nepristrasnost, stručnost, inkluzivnost, sveobuhvatnost, mjerljivost i orijentiranost na učinak.

Strategija se posebno fokusirala na stvarne nadležnosti Tuzlanskog kantona kako bi napredak u životu građana bio vidljiv i konkretiziran. Unutar Strategije poseban osvrt pravi se i na oblast obrazovanja. Obrazovanje kao oblast je vrlo značajna za promociju i podizanje svijesti o problem korupcije kao i znanja o načinima na koje se mogu boriti protiv korupcije. Korupcija se lakše ukorjenjuje i održava u zemljama gdje građani posjeduju manji stepen obrazovanja, a svijest o samom građanskom društvu je niska. Nedovoljna obrazovanost građana o samoj korupciji, njenim oblicima, uzrocima i posljedicama dodatno pogoduje širenju takve društveno  
neprihvatljive pojave. Mnogi građani smatraju kako nemaju nikakvog uticaja na pojavu  
korupcije u društvu, ne prepoznaju način kako se oduprijeti korupcijskim praksama te na koji  
način se mogu aktivirati u borbi protiv korupcije.  
Prepoznata je potreba da sve obrazovne institucije formiraju određene komisije za prijem i  
obradu prijava o nepravilnostima, Također veliki problem u praksi je primjetan i kod  
postojanja mogućnosti za narušavanje integriteta procesa organizovanja školskih ekskurzija,  
te je s tim bitno izvršiti odgovarajuću izmjenu propisa.  
Vrlo je važno da se u obrazovne institucije u svim uzrastima (osnovno, srednjoškolsko i  
visoko) izvrše aktivnosti na uvođenju planova programa na jačanju etike i integriteta.  
Edukacija je centralni dio prevencije korupcije, ali i da se kontinuirano implementira i prati  
provođenje usaglašenih programa etike. Namjera je da se što veći broj učenika adekvatno  
upozna sa svim uzrocima, pojavnim oblicima i stvarnim uzrocima korupcije.  
Prvenstveno će se provoditi preventivne aktivnosti koje će osigurati kvalitetnu provjeru  
kadrova unutar obrazovnih institucija i upravljanja sukobom interesa. Pored toga će se  
kontinuirano uvoditi programi unutar školskih programa, kako bi učenici   
kontinuirano shvatali značaj antikorupcijskog djelovanja ali i uzroke i posljedice koruptivnih  
ponašanja. Strategija je također prepoznala da postoje različite mogućnosti pojave sukoba  
interesa kod pružanja privatnih instrukcija, te u tom dijelu je neophodno adekvatno iste i  
adresirati i spriječiti.  
Također, neophodno je da se identificiraju i mogućnosti sprečavanja nastanka korupcije i  
sukoba interesa rukovodilaca obrazovnih institucija u uprvaljanju imovinom obrazovnih  
ustanova. Naime obrazovne institucije imaju u vlasništvu različite poslovne prostore,  
sportske dvorane i sl., što predstavlja veliki finansijski potencijal. Odsustvom kontrole i  
kriterija u ovom procesu može dovesti do koruptivnih ponašanja.  
Kako bi se ostvarili značajni rezultati u prevenciji i edukaciji neophodno je da se i kadrovski  
kapaciteti u obrazovnom sektoru kontinuirano jačaju, ali i da se osiguraju adekvatna  
finansijska sredstva radi osiguranja stalnosti pozicija nastavnog osoblja. Naime u Kantonu je  
još uvijek značajno primjetan problem zapošljavanja kadrova na određeno radno vrijeme, što  
utiče na kvalitet i integritet poslova koje izvršavaju.  
Obrazovne ustanove vode evidencije o polaznicima i o licima koja su diplomirala unutar tih  
ustanova te su veoma važna karika u provjerama vjerodostojnosti diploma i to će činiti u  
narednom periodu ključnu kariku. Posebna pažnja će se posvetiti obrazovnim institucijama  
koje izdaju veliki broj vanrednih diploma i diploma koje su trenutno konkurentne na domaćem i stranom tržištu.  
Na kraju je, unutar sektorske oblasti obrazovanja, Strategija predvidjela i set aktivnosti na  
unapređenju integriteta i prevencije korupcije unutar visokoškolskih institucija, u kojem su se  
prioritizirale mjere koje se odnose na unapređenje procesa upošljavanja i napredovanja  
unutar institucija, izradu etičkih kodeksa i unapređenje etičkih standarda te unapređenje  
transparentosti institucija. S tim u vezi će se kontinuirano raditi na jačanju etičkih kodeksa  
zaposlenika visokoškolskih ustanova.  
Visokoškolske ustanove treba da osiguraju visok nivo transparentnosti i otvorenosti prema  
studentima, te će sve donijeti jasne kriterije i načine za ispitivanje studenata ali i osigurati da  
se evaluira rad nastavnog osoblja od strane studenata

# Načela

Strategijom su određena načela kojih se JU OŠ Gornja Tuzla (u daljem tekstu: Škola) mora pridržavati prilikom primjene Strategije i provođenja Akcionog plana Škole, a koja obuhvataju:

* **Vladavinu prava** - usklađenost pravnih akata i svih radnji pravnih subjekata sa zakonom.
* **Zasnovanost na činjenicama** - planiranje, praćenje i procjena ispunjenosti antikorupcijskih zadataka treba da se zasniva na činjenicama. Već u fazi analize i procjene stanja i pojavnih oblika, subjekti provođenja obavezni su utvrditi činjenice i na osnovu njih temeljiti mjere za suprotstavljanje korupciji.
* **Dobru praksu** - usaglašavanje antikorupcijskih aktivnosti sa dobrim praksama na polju suprotstavljanja korupciji u zemlji i u ostalim tranzicijskim zemljama, učenje na greškama, uočenim obrascima koruptivnog ponašanja i njihovog uzroka u sistemu.
* **Sveobuhvatnost i inkluzivnost** - koordinirana uključenost najvećeg broja aktera i uticaj na što je moguće veći broj faktora koji doprinose korupciji.
* **Sektorsku orijentiranost** - uzimajući u obzir specifične nadležnosti koje vlast Tuzlanskog kantona ima, neophodno je da se prevencija i borba protiv korupcije usmjerava na konkretne programe i aktivnosti koje se odnose na sektorski orijentisane oblasti, a koje su građanima na području Tuzlanskog kantona veoma značajne za ostvarivanje njihovih ključnih prava i usluga.
* **Transparentnost i participativnost** - pravovremeno upoznavanje javnosti sa donošenjem odluka i politika u institucijama na svim nivoima u Bosni i Hercegovini je osnova za uticanje na njihovo donošenje i moćno je sredstvo za sprečavanje korupcije.
* **Nepristrasnost i stručnost** - politička i druga neutralnost i kompetentnost za ispunjavanje antikorupcijskih zadataka neophodni su za dug i složen proces kao što je borba protiv korupcije. Isto tako, potrebno je stalno raditi na unapređenju znanja, stavova i vještina za suprotstavljanje korupciji.
* **Orijentiranost na učinak** - utvrđivanje jasnih, mjerljivih i ostvarivih ciljeva.

# Vizija

Strategijom je predviđena sljedeća vizija: „*Tuzlanski kanton u sklopu sveopće borbe protiv korupcije u Bosni i Hercegovinije sa uspostavljenim funkcionalnim sistemom i ostvarenim vidljivim i mjerljivim rezultatima u prevenciji i borbi protiv korupcije, minimizirao mogućnosti za nastanak korupcije i povećao povjerenje građana u institucije vlasti i vladavinu prava*.“

Škola, imajući u vidu definiciju korupcije, viziju Strategije te viziju Škole, poduzimaće niz aktivnosti u cilju izgradnje i unapređenja kapaciteta unutar institucije, jačati svijest o štetnosti korupcije, smanjenju tolerancije koruptivnog ponašanja, prevenciji korupcije, njenom otkrivanju i neselektivnom i efikasnom procesuiranju. Aktivno će implementirati borbu protiv korupcije, vladavinu prava i na taj način doprinositi povjerenju građana u rad institucije.

# Opći i strateški cilj

Opći cilj predviđen Strategijom je sljedeći:

„*Prevenciju korupcije u Tuzlanskom kantonu obezbijediti koordiniranim i sistemskim pristupom Vlade Tuzlanskog kantona i proaktivnim djelovanjem Tima za prevenciju korupcije Vlade Tuzlanskog kantona i svih institucija kantona, kroz aktivnosti u općinama i sektorskim oblastima za koje je Tuzlanski kanton nadležan, uz ostvarenu saradnju sa Agencijom za prevenciju korupcije i koordinaciju borbe protiv korupcije Bosne i Hercegovine i drugim relevantnim tijelima i organizacijama*.”

Na osnovu formuliranog općeg cilja Strategije, proizlaze sljedeći strateški ciljevi:

1. Uspostavljanje i jačanje institucionalnih kapaciteta, normativnog i strateškog okvira za efikasnu prevenciju korupcije i koordinaciju borbe protiv korupcije.
2. Razvijanje, promoviranje i provođenje preventivne antikorupcijske aktivnosti u javnom i privatnom sektoru.
3. Unapređenje institucionalnog i normativnog okvira prevencije i borbe protiv korupcije u sektorskim oblastima.
4. Uključivanje cjelokupnog društva u borbi protiv korupcije, koordinaciju i izvještavanje o provođenju Strategije.

Cilj donošenja Akcionog plana Škole je uspostavljanje mеhanizama kојi ćе оbezbijediti efikasno funkcionisanje Škole putem jačanja оdgovornosti, pojednostavljenja procedura, povećanje transparentnosti kоd donošenja odluka, kоntrolisanje diskrecionih оvlašćenja, poštovanje еtičkih vrijednosti, еliminisanje neefikasne prakse i neprimjenjive regulative te uvođenje efikasnog sistema nadzora i kontrole rada i ponašanja zaposlenika.

# Nadležnosti Škole

Škola svoju ulogu i obaveze ostvaruje u okruženju koje razvija motivaciju za sticanje znanja koje poštuje i podržava individualnost svakog učenika, kao i njegov kulturni i nacionalni identitet, jezik i vjeroispovijest, koje je bezbjedno i u kojem ne postoji bilo kakav oblik zastrašivanja, zlostavljanja, fizičkog kažnjavanja, vrijeđanja, ponižavanja, degradiranja ili štete po zdravlje, uključujući i potrebu izazvanu pušenjem ili upotrebom drugih opojnih i zakonom zabranjenih sredstava.

Unutar organizacijske strukture skole egzistiraju organi i strucni organi i tijela sa jasno utvrdjenim i odredjenim nadleznostima, od kojih se kao najznacajniji za egzistiranje skola javljaju direktor, skolski odbor, nastavnicko vijece, vijece roditelja.

# Rizici u implementaciji Plana za borbu protiv korupcije

Važan cilj je spriječiti korupciju odnosno upravljati njenim rizicima. Svaki reformski proces, a posebno borba protiv korupcije, složen je i zahtjevan proces kojeg prate prepreke za postizanje potrebnih učinaka kao što su:

* nedostatak odlučnosti donosilaca odluka,
* nedovoljna samostalnost i kompetentnost subjekta provođenja,
* nedovoljna angažiranost subjekata provođenja,
* nedostatak financijskih i drugih resursa,
* nedostatak sistematičnosti i koordinacije (međuinstitucionalno i unutar institucije) i
* nemogućnost prepoznavanja korupcije od strane zaposlenih i slično.

Škola će, posebno u fazi monitoringa i izvještavanja o provođenju Akcionog plana, nastojati prepoznati pojavu određenih rizika i poduzeti mjere za njihovu korekciju, a sve u cilju pravovremenog i cjelovitog ispunjenja predviđenih aktivnosti u borbi protiv korupcije.

# Preporuke

Da bi borba protiv korupcije bila uspješnija i efikasnija potrebno je postići sljedeće:

* povećati integritet i etičke standarde kroz nepristrasno i jednako ponašanje zaposlenika prema javnosti, te zaštiti javnog interesa,
* unaprijediti rad institucije kroz primjenu i unaprijeđenje normativnih okvira u pogledu prevencije i suzbijanja korupcije, odnosno osigurati odgovarajuće kadrovske kapacitete, unaprijeđenje znanja i vještina,
* uspostaviti procedure upravljanja korupcijskim rizicima i
* jačati javnu svijest o uzrocima i posljedicama korupcije.

# Finansijska sredstva za implementaciju Plana za borbu protiv korupcije

Provođenje predviđenih aktivnosti i ciljeva Škola će vršiti u skladu sa planiranom dinamikom realizacije i potrebnim finansijskim sredstvima u okviru Budžeta Tuzlanskog kantona i u skladu sa Zakonom o izvršenju budžeta Tuzlanskog kantona.

# Vremenski okvir Plana za borbu protiv korupcije

Plan za borbu protiv korupcije odnosi se na period 2021.-2024. godina, odnosno na period od četiri godine, čime je vremenski okvir usklađen sa Strategijom.

# 10.Monitoring implementacije Plana za borbu protiv korupcije

Plan borbe protiv korupcije odražava strateško opredjeljenje Škole za efikasnu prevenciju korupcije.

U cilju osiguranja implementacije Plana za borbu protiv korupcije, Škola će uvesti sistem monitoringa provedbe Akcionog plana, što podrazumijeva poduzimanje kontinuiranih aktivnosti na praćenju i evaluaciji stanja implementacije pojedinačnih mjera i aktivnosti. Svrha praćenja i evaluacije nije samo prikupljanje podataka o napretku ili nerealiziranim mjerama po Planu, nego i poduzimanje mjera na otklanjanju ili umanjenju nedostataka, odnosno identifikaciji novih elemenata koji bi se mogli ugraditi u postojeće ili nove strateške mjere s ciljem što efikasnije prevencije korupcije.

Monitoring je zasnovan prvenstveno na procesu izvještavanja Tima za prevenciju korupcije na području Tuzlanskog kantonu o provođenju Plana za borbu protiv korupcije Škole.

# Akcioni plan za provođenje Plana za borbu protiv korupcije

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **STRATEŠKI CILJ 1**  **Uspostavljanje i jačanje institucionalnih kapaciteta,**  **normativnog i strateškog okvira za efikasnu prevenciju korupcije i koordinaciju borbe protiv korupcije** | | | | | | | | | | |
| **Strateški program 1.2.**  **Jačanje uloge koordinatora u prevenciji korupcije i borbi protiv korupcije Tuzlanskog kantona** | | | | | | | | | | |
| Broj | Aktivnost | | Provodioci | | Rok za provedbu | | Indikatori uspješnosti | | Potrebni resursi | |
| 1.2.3. | Imenovati kontakt i zamjenske osobe u skoli gdje to nije učinjeno, a u skladu sa kriterijima i smjernicama. | | Direktor skole | | Prva godina nakon usvajanja Strategije | | * Imenovati kontakt osobe u Školi, * Podaci o kontakt osobama (ime i prezime, službeni mail i kontakt telefon) dostavljeni Timu ili Uredu | | Raspoloživi resursi/u skladu sa funkcionalnim nadležnostima | |
|  |  | |  | |  | |  | |  | |
| **STRATEŠKI CILJ 2**  **Razvijanje, promoviranje i provođenje preventivne antikorupcijske aktivnosti u obrazovanju** | | | | | | | | | | | |
| **Strateški program 2.1.**  **Interni antikorupcijski dokumenti i transparentnost u procesu donošenja propisa** | | | | | | | | | | | |
| Broj | | Aktivnost | | Provodioci | | Rok za provedbu | | Indikatori uspješnosti | | Potrebni resursi | |
|  | |  | |  | |  | |  | |  | |
| 2.1.1. | | Formirati odgovarajuće tijelo (Komisiju) za prijem, obradu, prosljeđivanje i vođenje evidencija o prijavama na nepravilnosti | | Direktor skole | | Druga godina nakon usvajanja Strategije i kontinuirano | | * Pregled i informacija o pristiglim prijavama o koruptivnim radnjama u skoli te transparentnost | | Dopunska sredstva nisu potrebna, izvršiti u okviru funkcionalnih nadležnosti | |
| 2.1.2. | | Izrada Planova integriteta u svim institucijama u skladu sa Smjernicama APIK-a | | Škola | | Prva godina nakon usvajanja Strategije | | * Broj izrađenih planova integriteta | | Dopunska sredstva nisu potrebna, izvršiti u okviru funkcionalnih nadležnosti | |
| 2.1.3. | | Izraditi i provoditi popise koji na jasan i objektivan način utvrđuju kriteriji za upravljanje i izdavanje imovine skole | | Skolski odbor,direktor | | Treća godina nakon usvajanja Strategije | | * Imovina se daje pod zakup na osnovu odredbi Zakona o osnovnom odgoju i obrazovanju | | Dopunska sredstva nisu potrebna, izvršiti u okviru funkcionalnih nadležnosti | |
| 2.1.4. | | Povećati broj redovne dopunske i dodatne nastave u školama | | direktor | | Kontinuirano nakon prestanka pandemije COVID 19 | | * Povećati broj redovne, dopunske i dodatne nastave u školama | | Dopunska sredstva nisu potrebna, izvršiti u okviru funkcionalnih nadležnosti | |
| 2.1.5. | | Izvršiti analizu diploma zaposlenika škole (uključujući javne i privatne) | | direktor | | Osamnaest mjeseci nakon usvajanja Strategije | | * Analiza izvršena i oblasti za posebnu kontrolu identificirane | | Dopunska sredstva nisu potrebna, izvršiti u okviru funkcionalnih nadležnosti | |

**\_\_\_\_\_\_, \_\_\_\_\_\_\_\_.2022. godine**

**Broj, \_\_\_\_\_\_\_/22**

**Direktor skole**

**\_\_\_\_\_\_\_\_\_\_\_\_\_\_\_\_\_\_\_\_**